alexandrainst/scandi-wiki huggingface dataset:
Anna Jastrzębska

Anna Jastrzębska (født i 1950) er en norsk komponist med røtter fra Polen. Hun studerte komposisjon ved musikkhøgskolen i Wrocław med professor Ryszard Bukowski og orkesterdireksjon med Tadeusz Strugała. I mange år var hun medlem av koret Cantores Minores Vratislavienses.

I 1976 slo Jastrzębska seg ned i Norge og begynte sine studier ved Norges musikkhøgskole, hvor hun hadde lærere som Finn Mortensen (komposisjon), Lasse Thoresen (elektrofoni) og Olav Anton Thommessen (sonologi) som også var hennes fremste inspirasjonskilde spesielt hva angår orkestrering og instrumentasjon.

Jastrzębskas produksjon omfatter orkesterverk, solo- og kammermusikk, samt kor-, ballett- og teatermusikk. Hennes verker har vært fremført i Paris, Berlin, Warszawa, Praha, Wrocław, Bytom, København, Oslo, Reykjavík, Łódż, Göteborg, Trondheim, Östersund, Arendal så vel som i Tokyo. Pianoverket Telex to Polen, som fikk sin urfremførelse i Oslo 1983, ble også fremført under Nobels fredsprisseremoni for Lech Wałęsa 1983.

Jastrzębska har mottatt flere priser i Polen (kulturministeriets pris for teatermusikken The Betrayed Land (Łόdż,1974), Pris i Ung komponist- konkurranse for Creation for String Quartet (Białystok,1980) og i Norge (TONOs 50-årsjubileumskonkurranse for korverket Gloria Victis fra 1978).

Produksjon

Verkliste (utvalg) 
 Collage for violin & piano (2015)
 Shadows of Light (2013)
 Piu inflano : Per flauto e piano 2002
 Mosaic for String Quartet 1998
 Dance-Trance for Orchestra : Ballet Music 1995
 De Profundis for Dramatic Soprano and Violoncello 1988
 Labyrinth for String Orchestra 1988
 Miligram for strykere 1986
 Små eventyr 1981
 Telex to Poland : We are Together With You - We do Our Best...  (1983)
 Creation 1977

Diskografi 
 Chamber Music (Dux 0458, 2006)

Referanser

Eksterne lenker 

 Verkliste fra NB noter

Norske komponister
Norske musikere
Fødsler i 1950
Stress (sang)

«Stress» er en norsk sang, skrevet av Tor Hultin og Ola B. Johannessen og framført av Odd Børre. Sangen deltok i Melodi Grand Prix 1968 og endte på en andreplass. «Stress» ble likevel Norges bidrag i Eurovision Song Contest 1968, etter at vinnerlåten «Jeg har aldri vært så glad i noen som deg» ble trukket fra konkurransen. I Eurovision Song Contest ble «Stress» nummer 13 av 17 deltakere.

Melodi Grand Prix og Eurovision Song Contest
I Melodi Grand Prix var «Stress» det andre bidraget i starfeltet på Centralteatret i Oslo lørdag 2. mars 1968. Der ble den framført av Kirsti Sparboe med Kjell Karlsens orkester, og av Odd Børre med Kringkastingsorkestret. I avstemningen endte sangen på en andreplass med 14 stemmer, seks stemmer bak vinneren. Vinnerlåten ble imidlertid trukket noen dager senere, etter anklager om at den var plagiat av Cliff Richards «Summer Holiday». Dermed ble «Stress» utpekt til å reise til Eurovision Song Contest i London, og sangen er fremdeles det eneste norske Eurovision-bidraget som har vært med i den norske finalen uten å vinne den.

Et minneverdig refreng 
Sangen er nok best kjent for sin tekst, der noen av ordene blir gjentatt en rekke ganger: «Må, må, må, må, må, må, skynde meg og gå, gå, gå, gå, gå, gå, slik at jeg kan nå, nå, nå, nå, nå siste bussen hjem».

Teksten huskes fortsatt godt av svært mange voksne nordmenn, rundt 50 år etter den kom ut: «Jeg blir fortsatt minnet om dette refrenget, og noen kjenner meg enn igjen for eksempel på trikken i Oslo. Det er hyggelig å bli gjenkjent, selv om jeg har hørt mange nok ganger at jeg må, må, må, må ta bussen og ikke trikken.» sa Odd Børre spøkefullt i et intervju med Trønder-Avisa i 2011.

Referanser 

Norges bidrag til Eurovision Song Contest
Sanger fra 1968
Norske slagere
Norske sanger
Natalia Gemperle

Natalia Gemperle (født Natalia Vinogradova, 19. desember 1990 i Moskva) er en russisk orienteringsløper. Hun løper for den svenske klubben Alfta-Ösa OK, russiske Vladimirskaya oblast og det russiske landslaget. Hun har tidligere representert Angelniemen Ankkuri. Gemperle er verdensmester i orientering, både individuelt og i stafett.

Natalia Gemperle slo for alvor gjennom i den ypperste verdenseliten i VM i Stömstad-Tanum i Sverige i 2016. Først tok hun en overraskende bronsemedalje på mellomdistansen bak hjemmefavoritten Tove Alexandersson og norske Heidi Østlid Bagstevold. På langdistansen to dager senere ledet Gemperle løpet, men måtte til slutt se seg slått av Alexandersson igjen og dermed nøye seg med sølv. På VMs siste dag var Gemperle med på å ta Russlands aller første VM-gull i stafett for kvinner. Hun løp tredje og siste etappe for det russiske vinnerlaget. Anastasia Rudnaya løp første etappe og Svetlana Mironova løp andre etappe, før Gemperle avgjorde stafetten til Russlands favør på den siste etappen. I VM i Latvia i 2018 ble Gemperle for første gang i hennes karriere verdensmester individuelt. 7. august 2018 vant hun VM mellomdistanse med ett minutt og tretti sekunders margin ned til finske Marika Teini. Gemperle var ankerkvinne på det russiske laget som tok bronsemedalje på stafetten på Latvia-VMs siste konkurransedag. 

Fra EM i orientering har Gemperle gull fra sprintstafetten i EM i tsjekkiske Jesenik i 2016. I tillegg har hun to stafettbronser. Disse vant hun i Portugal i 2014 og i Tsjekkia i 2016.  

17. juni 2017 var Gemperle ankerkvinne på Alfta-Ösas lag som vant Venla for første gang i den svenske orienteringsklubbens historie. Gemperle løp siste etappe på laget som ellers besto av Galina Vinogradova, Josefine Heikka og Sara Eskilsson.

25. august 2017 vant Gemperle sin første verdenscupseier da hun gikk til topps på mellomdistansen i verdenscuprunde 3 i latviske Cēsis. Hun vant med 25 sekunders margin ned til sveitsiske Sabine Hauswirth . Hun ble nummer to i verdenscupen sammenlagt i 2017 og nummer tre sammenlagt i 2018.

Meritter 
Se oversikten over medaljer til høyre på skjermen.

Verdenscupseire

Se også 
 VM i orientering

Referanser

Eksterne lenker 
 

Russiske orienteringsløpere
Verdensmestere i orientering
Europamestere i orientering
Anastasia Denisova

Anastasia Denisova (født 29. juni 1993] i Minsk) er en hviterussisk orienteringsløper. Hun løper for den svenske klubben Sävedalens AIK  og det hviterussiske landslaget. 

Anastasia Denisova slo for alvor gjennom blant verdenseliten under VM i Stömstad-Tanum i Sverige i 2016. Derok hun en overraskende bronsemedalje på sprinten bak sterke navn som Maja ALm og Judith Wyder. Hun fulgte ellers opp med et godt mesterskap som resulterte i 8.-plass på mellomdistansen og 6.-plass på langdistansen.

Referanser

Eksterne lenker 
 

Hviterussiske orienteringsløpere
VM i orientering 2014

Verdensmesterskapet i orientering 2014 (WOC 2014) var det 31. verdensmesterskapet  i orientering. Mesterskapet ble arrangert 5.-12. juli 2014 i nordlige områder i Italia.

Deltagende nasjoner
Totalt 349 deltagere fra 53 nasjoner deltok i mesterskapet. Det var seks nasjoner flere enn i verdensmesterskapet i 2012. Antall utøvere fra hver nasjon i parentes. Nasjoner som deltok for første gang er markert med fet skrift.

  Argentina (1)
  Australia (9)
  Aserbajdsjan (2)
  Belgia (6)
  Bulgaria (6)
  Canada (7)
  Chile (2)
  Colombia (2)
  Danmark (11)
  Ecuador (4)
  Estland (10)
  Finland (14)
  Frankrike (9)
  Hongkong (6)

  Hviterussland (6)
  Irland (8)
  Israel (2)
  Italia (12)
  Japan (8)
  Kina (9)
  Kinesisk Taipei (3)
  Kroatia (1)
  Kypros (1)
  Latvia (9)
  Litauen (8)
  Makedonia (2)
  Moldova (2)

  Montenegro (1)
  Nederland (1)
  New Zealand (6)
  Nord-Korea (1)
  Norge (14)
  Polen (7)
  Portugal (7)
  Romania (1)
  Russland (16)
  Serbia (2)
  Slovakia (7)
  Slovenia (8)
  Spania (10)

  Storbritannia (12)
  Sveits (13)
  Sverige (15)
  Sør-Afrika (5)
  Sør-Korea (1)
  Tsjekkia (12)
  Tyrkia (1)
  Tyskland (9)
  Ukraina (9)
  Ungarn (9)
  Uruguay (2)
  USA (10)
  Østerrike (7)

Program
 5. juli - Sprint, kvalifisering og finaler
 7. juli - Sprintstafett
 9. juli - Langdistanse
 11. juli - Mellomdistanse
 12. juli - Stafett

Resultater fra konkurransene

Sprint 
Sted:  Venezia
Dato: 5. juli 2014
Distanse: Menn: 4 400 m, 20 poster, Damer: 4 050 m, 18 poster
Resultater:

Sprintstafett
Sted:  Venezia
Dato: 1. august 2015
Resultater:

Langdistanse  
Sted:  Lavarone
Dato: 9. juli 2014
Distanse: Menn: 16 360 m, 33 poster, Damer: 11 000 m, 23 poster
Resultater:

Mellomdistanse
Sted:  Campomulo di Gallio, Veneto
Dato: 11. juli 2014
Distanse: Menn: 5 860 m, 19 poster, Damer: 4 960 m, 16 poster
Resultater:

Stafett
Sted:  Campomulo di Gallio, Veneto
Dato: 12. juli 2014
Resultater:

Medaljeoversikt

Eksterne lenker
 Resultater sprint, kvinner - WOC 2014
 Resultater - sprint, menn - WOC 2014
 Resultater sprintstafett - WOC 2014
 Resultater langdistanse, kvinner - WOC 2014
 Resultater - langdistanse, menn - WOC 2014
 Resultater mellomdistanse, kvinner - WOC 2014
 Resultater - mellomdistanse, menn - WOC 2014
 Resultater stafett, kvinner - WOC 2014
 Resultater - stafett, menn - WOC 2014
 World Orienteering Championships 2014 - Arrangørens hjemmeside
 World Orienteering Championships 2014 - International Orienteering Federation
Overview: Teams for WOC 2014 - runners.worldofo.com

VM i orientering
Internasjonale mesterskap i 2014
Internasjonale mesterskap i Italia
Sport i Italia i 2014
Rotlaus

Rotlaus er et norsk band fra Ørsta på Sunnmøre. Bandet ble etablert i 2015.

Rotlaus' første album Bygderamp havnet på topp ti på VG-lista. Bandet fikk utdelt første gullplate for salg og strømming med låten Byjenta  i 2017. I 2017 utga bandet låten Rundt neste sving, som raskt fikk både gull- og platinautmerkelse. Totalt har Rotlaus mottatt 21 Gullplater, 8 Platinaplater, 3 doble platinaplater og 2 trippel Platinaplate. For sitt andre album På vei ble bandet nominert i klassene «Årets album» og «Årets gjennombrudd» med Gramo-stipend foran Spellemannprisen 2018.  Rotlaus ble i 2022 nominert til spellemannprisen 2021 i kategorien festmusikk for låtene utgitt i 2021.

På vei var det niende mest strømmede albumet i Norge i 2019 og det 13. mest strømmede albumet i 2018, noe som gjorde de til det mest strømmede norske bandet de to årene. Per uke 20 i 2020 har albumet ligget 119 uker på Topplista.no. Deres mest kjente sang er Rundt neste sving.

Besetning

Medlemmer 
 Bjørn Marius Øyehaug – Vokal & gitar
 Vegard Hansen – trekkspill 
 Anders Maristuen - Bass
 Simen Rebbestad - Vokal & gitar
 Simen Bjørdal - Trommer

Tidligere medlemmer 
 Levi-Andre Leite
 Bendik Mork Folkestad
Erik Moe

Diskografi 
 Bygderamp (2016) 
 På vei (2018)

Singler 
 Kvilelaus (2015)
 Sommardraum (2016) 
 Bygderamp (2016)
 Byjenta (2016)
 Rundt neste sving (2017) 
 Ei runde til (2017)
 Syng mej en song (2017)
 På vei (2017)
 Berre i natt (2018)
 La dagen vare evig (2019)
 Meir av det gode (2019)
 Når vi to blir en (2019)
 Gatelongs (2020)
Vakker og vill (2020)
Ei tid (Akustisk versjon) (2021)
Aldri tilbake (2021)
Her (2021)
Du (2022)

Referanser

Eksterne lenker 
 

Band etablert i 2015
VM i orientering 2011

Verdensmesterskapet i orientering 2011 (WOC 2011) var det 28. verdensmesterskapet i orientering. Mesterskapet ble arrangert i Savoie i Frankrike 13.-15. august 2011.

Deltagende nasjoner
Totalt 347 deltagere fra 49 nasjoner deltok i mesterskapet. Det var hele syv nasjoner flere enn i det foregående verdensmesterskapet i 2010.  Antall utøvere fra hver nasjon i parentes. Nasjoner som deltok for første gang er markert med fet skrift.

  Australia (9)
  Barbados (3)
  Belgia (5)
  Bulgaria (7)
  Brasil (3)
  Canada (9)
  Danmark (11)
  Estland (9)
  Finland (13)
  Frankrike (12)
  Hellas (3)
  Hongkong (2)
  Irland (9)

  Israel (3)
  Italia (9)
  Japan (9)
  Kina (9)
  Kinesisk Taipei (5)
  Kirgisistan (2)
  Kroatia (2)
  Kypros (1)
  Latvia (9)
  Litauen (10)
  Makedonia (3)
  Moldova (3)

  Nederland (2)
  New Zealand (8)
  Nord-Korea (1)
  Norge (14)
  Polen (7)
  Portugal (5)
  Romania (9)
  Russland (12)
  Serbia (6)
  Slovakia (6)
  Slovenia (3)
  Spania (12)

  Storbritannia (13)
  Sveits (13)
  Sverige (13)
  Sør-Afrika (3)
  Tsjekkia (12)
  Tyrkia (3)
  Tyskland (7)
  Ukraina (11)
  Ungarn (8)
  Uruguay (2)
  USA (9)
  Østerrike (8)

Program
 13. august - Langdistanse, kvalifisering
 14. august - Mellomdistanse, kvalifisering
 16. august - Sprint, kvalifisering og finaler
 17. august - Langdistanse, finaler
 19. august - Mellomdistanse, finaler
 20. august - Stafett

Resultater fra konkurransene

Sprint
Sted:  Chambéry
Dato: 16. august 2011
Distanse: Menn: 2 500 m, 20 poster, Damer: 2 200 m, 19 poster
Resultater:

Langdistanse
Sted:  La Féclaz
Dato: 17. august 2011
Distanse: Menn: 15 800 m, 31 poster, Damer: 10 300 m, 21 poster
Resultater:

Mellomdistanse
Sted:  La Féclaz
Dato: 19. august 2011
Distanse: Menn: 5 400 m, 21 poster, Damer: 3 800 m, 16 poster
Resultater:

Stafett
Sted:  La Féclaz
Dato: 20. august 2011
Resultater:

Medaljeoversikt

Referanser

Eksterne lenker
World Orienteering Championships 2011 - International Orienteering Federation
Overview: WOC Teams 2011- runners.worldofo.com

VM i orientering
Internasjonale mesterskap i 2011
Savoie
Sport i Frankrike i 2011
Internasjonale mesterskap i Frankrike
Sport i Auvergne-Rhône-Alpes
Initiasjon

Initiasjon (av verbet initiere) er en innvielse av rituell karakter som markerer overgang til en ny religiøs eller sosial status. Overgangen er ofte satt i sammenheng med antatt tilegnelse av viktige kunnskap, gjerne med tilhørende krav om hemmeligholdelse. Initiasjoner er vanlige i blant annet hemmelige selskaper.

I den antropologiske litteraturen settes initiasjoner i sammenheng med overgangsriter eller rites de passage, slik beskrevet av Arnold van Gennep med en tredelt struktur («død» fulgt av liminalitet, så etterfulgt av «fødsel»). Victor Turner har også fokusert på hvordan statusskifter finner sted i både tradisjonelle og moderne samfunn med sterk sosial iscenesettelse og høytidelig seremonielle bekreftelse av den nylig ervervede sosiale status.

Ritualer
Dag Krohn

Dag Torgeir Krohn (født 24. mars 1912, død 15. juni 1989 i Madrid) var en norsk flyger før, under og etter andre verdenskrig.

Krohn gikk Hærens flygeskole fra 1933 til 1934, da han fikk flygervingen.

I 1940 tjenestegjorde Krohn som løytnant i Jagevingen i Hærens flyvåpen, stasjonert på Fornebu. På morgenen 9. april 1940 tok han av fra Fornebu, i ett av totalt syv norske Gloster Gladiator for å møte over 70 tyske jager- og bombefly. Krohn angrep to tyske fly i luften, en Heinkel He 111 vest for Fornebu og en Do 17, som begge ble rapportert skutt ned. Han angrep etterpå et tredje tysk bombefly. Deretter skadet han flere Junkers Ju 52 som allerede hadde landet på Fornebu før han selv fløy videre og landet på islagte Steinsfjorden.

Høsten 1940 rømte Krohn fra Norge til Canada. Her tjenestegjorde han som instruktør ved Little Norway før han i 1941 ble forflyttet til RAF Ferry Command, som seinere ble RAF Transport Command, og dens norske avdeling, RNAF/45 Group stasjonert på Dorval utenfor Montreal. Derfra ble det fløyet amerikanske fly som skulle til allierte avdelinger både i Europa og i andre krigsteatre. Han ble sjef for avdelingen i februar 1944, etter et opphold ved 44 Group i Storbritannia.  Etter krigen begynte Krohn i SAS og fløy der til han pensjonerte seg i 1972.

Han var tilknyttet RAF 511 Squadron en periode: Deltok i krigen i Middelhavet, den Nord-Afrikanske kampanjen, kamper ved Malta og Italia i 1942/43.

Krohn var sertifisert til å fly mange tyngre flytyper:

To-motors:

D.C.3, Hudson, Ventura, Catalina, Boston, Lodestar, Mitchell, Dakota

Tre-motors:

Junker Ju 52

Fire-motors:

Liberator I, Flying Fortress, L.B. - 30, B - 24, C - 87, York, Lancaster, Skymaster (C-54)

Utmerkelser 
Han ble tildelt Order of the British Empire (OBE) og Air Force Cross av Storbritannia for sin innsats for RAF. Han ble også tildelt Krigsmedaljen og Haakon VIIs 70-årsmedalje.

Referanser 

5. Larsen, Tor Idar. Finn Thorsager, fra jagerpilot til flykaptein

Norske motstandsfolk under andre verdenskrig
Norsk militært personell under andre verdenskrig
Norske flyvere
VM i orientering 2013

Verdensmesterskapet i orientering 2013 (WOC 2013) var det 30. verdensmesterskapet i orientering. Mesterskapet ble arrangert i Vuokatti i Finland 7.-13. juli 2013.

Program
 7. juli - Langdistanse, kvalifisering
 8. juli - Sprint, kvalifisering og finaler
 9. juli - Langdistanse, finaler
 11. juli - Mellomdistanse, kvalifisering
 12. juli - Mellomdistanse, finaler
 13. juli - Stafett

Resultater fra konkurransene

Sprint 
Sted:  Vuokatti
Dato: 8. juli 2013
Distanse: Menn: 3 900 m, 24 poster, Damer: 3 400 m, 21 poster
Resultater:

Langdistanse
Sted:  Vuokatti
Dato: 9. juli 2013
Distanse: Menn: 19 780 m, 33 poster, Damer: 13 950 m, 23 poster
Resultater:

Mellomdistanse
Sted:  Vuokatti
Dato: 12. juli 2013
Distanse: Menn: 6 310 m, 19 poster, Damer: 5 060 m, 15 poster
Resultater:

Stafett
Sted:  Vuokatti
Dato: 13. juli 2013
Resultater:

Medaljeoversikt

Referanser

Eksterne lenker
worldofo.com - WOC 2013: All you need to know!
World Orienteering Championships 2013 - Arrangørens hjemmeside 
World Orienteering Championships 2013 - International Orienteering Federation

VM i orientering
Internasjonale mesterskap i 2013
Internasjonale mesterskap i Finland
Sport i Finland i 2013
Orientering i Finland
Judo under Sommer-OL 2016 – 90 kg menn

90 kg menn i judo under Sommer-OL 2016 fant sted 10. august 2016 på Arena Carioca i Rio de Janeiro.

Resultater

Finaler
{{Round4
|team-width=200
|score-width=30

||{{flagIOCathlete|Mashu Baker|JPN|2016|Sommer}}|100||000
|||000||100

||

Bronsefinaler

Pool A

Pool B

Pool C

Pool D

Eksterne lenker 

Judo under Sommer-OL 2016
VM i orientering 2009

Verdensmesterskapet i orientering 2009 (WOC 2009) var det 26. verdensmesterskapet i orientering. Mesterskapet ble arrangert i Miskolc i Ungarn 16.-23. august 2009.

Deltagende nasjoner
Utøvere fra 41 nasjoner deltok i mesterskapet. Det var én nasjon flere enn i det foregående verdensmesterskapet i 2008. Totalt 320 deltagere tok del i arrangementet. Antall utøvere fra hver nasjon i parentes. Nasjoner som deltok for første gang er markert med fet skrift. 

  Australia (5)
  Belgia (6)
  Bulgaria (8)
  Brasil (1)
  Canada (7)
  Danmark (9)
  Estland (8)
  Finland (13)
  Frankrike (9)
  Hongkong (3)
  Hviterussland (3)

  Irland (9)
  Israel (3)
  Italia (10)
  Japan (10)
  Kina (9)
  Kroatia (7)
  Latvia (8)
  Litauen (10)
  New Zealand (4)
  Nord-Korea (1)

  Norge (12)
  Polen (5)
  Portugal (4)
  Romania (9)
  Russland (12)
  Serbia (4)
  Slovakia (8)
  Slovenia (4)
  Spania (7)
  Storbritannia (12)

  Sveits (13)
  Sverige (14)
  Sør-Afrika (3)
  Tsjekkia (12)
  Tyrkia (7)
  Tyskland (6)
  Ukraina (12)
  Ungarn (13)
  USA (10)
  Østerrike (10)

Program
 16. august - Mellomdistanse, kvalifisering
 17. august - Langdistanse, kvalifisering
 19. august - Mellomdistanse, finaler
 20. august - Sprint, kvalifisering og finaler
 21. august - Stafett
 23. august - Langdistanse, finaler

Resultater fra konkurransene

Mellomdistanse
Sted:  Bükkszentkereszt
Dato: 19. august 2009
Distanse: Menn: 6 570 m, 25 poster, Damer: 5 340 m, 22 poster
Resultater:

Sprint
Sted:  Miskolc-Királyasztal
Dato: 20. august 2009
Distanse: Menn:3 150 m, 22 poster, Damer: 2 620 m, 18 poster
Resultater:

Langdistanse
Sted:  Bükkszentkereszt
Dato: 23. august 2009
Distanse: Menn: 17 550 m, 33 poster, Damer: 11 790 m, 27 poster
Resultater:

Stafett
Sted:  Bánkút
Dato: 21. august 2009
Resultater:

Medaljeoversikt

Eksterne lenker
worldofo.com - WOC 2009: All you need to know
Overview: WOC Teams 2009 - runners.worldofo.com
World Orienteering Championships 2009 - International Orienteering Federation

VM i orientering
Internasjonale mesterskap i 2009
Internasjonale mesterskap i Ungarn
Sport i Ungarn i 2009
Jet (lignitt)

Jet er et polerbart, brennbart brunkull. Fargen er som regel svart, men den kan også være mørkebrun. Jet har mange av de samme kvalitetene som rav, og kalles også svart rav. Både jet og rav er brennbart, og blir statisk elektrisk oppladet ved gnidning.

Dette organiske materialet er lett å forme, og har i hovedsak vært brukt til smykker. Det er funnet jetgjenstander fra tidlig vikingtid. 

De jet-forekomstene som har hatt betydning for produksjon av gjenstander og smykker, finnes i Galicia i Spania og i Yorkshire. Det er også funnet jet i Hannover, Sachsen, Sør-Frankrike og Portugal, men disse forekomstene har hatt dårligere kvalitet.

Navnet jet, også jetstein, kommer fra det franske jais, via det engelske jet. En annen betegnelse er «gagat», etter elva og byen Gagas i Lykia på sørkysten av Tyrkia. På norsk brukes også «gagat»,  blant annet i publikasjoner som er oversatt fra tysk. Tidligere ble også begrepet «lapis gagates» brukt.

I det 19. århundre ble materialet brukt i sørgesmykker. Dette var av de få smykkene dronning Victoria tillot hoffet å bruke, bortsett fra hårsmykker, i sørgetiden etter prins Alberts død.

Referanser

Kilder

Eksterne lenker 
 
 Gemstone Guide: Jet

Kull
Geologi
Smykker
Axel Toreg Reite

Axel Toreg Reite (født 1. juli 1988) er en norsk frilance musiker (bassgitar) og musikkprodusent, sønn av grafisk designer Merete Berg Toreg (f. 1957), kjent fra progrockbandet Pymlico.

Biografi 
Reite er utdannet musiker med en Bachlor fra Universitetet i Agder (2010-2013), etter å fullført artium ved musikklinja på Foss videregående skole (2004 – 2007) og studier av musikkvitenskap og produksjon ved Universitetet i Oslo (2008 – 2010). Reite spilte tidlig i forskjellige Osloband, før han ble del av Pymlico. De gav ut sin debyplate Inspirations i 2011. Senere har de gitt ut Directions (2012), Guiding Light (2014) og Meeting Point (2016), de tre første utgitt på Spider House Records og den siste på Apollon Records. Han underviste også i basgitar ved Sandvika musikkskole (2914-2015).

Diskografi 

Med Pymlico
 2011: Inspirations (Spider House Records)
 2012: Directions (Spider House Records)
 2014: Guiding Light (Spider House Records)
 2016: Meeting Point (Apollon Records)

Referanser

Eksterne lenker 
 Axel – Bass
 PYMLICO webside

Norske bassister
Norske plateprodusenter
Norske komponister
Personer fra Oslo